open-index/open-wikipedia-markdown huggingface dataset:
பீர்க்கு பேரினம்

**பீர்க்கு பேரினம்** எனப்படும் (*Luffa*) இது உணவாகப் பயன்படும் ஒரு வகை தாவரப்பேரினம் ஆகும். இது ஒரு படர்கொடி தாவரம். இது கூட்டு, பொறியல் என பல வகையாக சமைக்கக் கூடியது.

## பீரம்
**பீரம்** என்பது பீர்க்கம்பூ.
;சங்கப் பாடல்களில் பீரம்
* குறிஞ்சிநிலக் கோதையர் குவித்து விளையாடியதாகக் கூறப்பட்டுள்ள 99 மலர்களில் ஒன்று பீரம்.
* புதரில் ஏறி மலரும் பீரம்பூ பொன்னிறம் கொண்டிருக்கும்.
* மணம் இல்லாத பூ.

காதலன் பிரிவால் காதலியின் மேனியில் பீர் நிறம் தோன்றும் என்பர்.

## மகசூல்
பீர்க்கன்காய்(பீர்க்கங்காய்) விவசாயம் சுலபமானது, மிக குறைந்த நாளில் பலன் தரக்கூடியது.விதை முளைப்பிலிருந்து 35வது நாளில் மகசூல் ஆரம்பமாகின்றது.

## வேறு பயன்கள்
மருத்துவ குணம் உடைய இக்காய் முற்றிய நிலையில் உலர்ந்தபின்  தோல் மற்றும் விதைகளை நீக்கி எஞ்சிய நார்ப்பகுதி குளியலுக்கு உடலை தேய்த்து உதவ பயன்படுகிறது.

## இவற்றையும் காண்க
* காய்கறிகள் பட்டியல்

## மேற்கோள்கள்

## வெளி இணப்புகள்
* பீர்க்கங்காய் மசியல் தினமணி
* இலக்கியத்தில் பீர்க்கு

பகுப்பு:காய்கறிகள்
பகுப்பு:வெள்ளரியினங்கள்
பகுப்பு:கொடிகள்
பகுப்பு:சங்க கால மலர்கள்
பகுப்பு:பூக்கும் தாவரப் பேரினங்கள்
வில்வம்

**வில்வம்** அல்லது **வில்வை** அல்லது **குசாபி** அல்லது **கூவிளம்** (*Bael*, *Aegle marmelos*) இலங்கை, இந்தியா மற்றும் அயனமண்டலத்தை சேர்ந்த ஆசிய நாடுகளில் காணப்படும் ஒரு தாவரமாகும். சைவ சமய மரபுகளில் வில்வ மரத்திற்கு முக்கியப் பங்கு உண்டு.
[thumb|வில்வம் பழம், [மேற்கு வங்காளம், இந்தியா]]

## கூவிளம்
கூவிளம் என்னும் சொல் வில்வ மரத்தைக் குறிக்கும். சங்ககால மகளிர் குவித்து விளையாடிய 99 மலர்களில் கூவிளம் என்பதும் காட்டப்பட்டுள்ளது.
;எழினி
:கடையெழு வள்ளல்களில் ஒருவனான எழினியின் குடிப்பூ கூவிளம்.
;யாப்பியல்
:'நேர்நிரை' அசை கொண்ட சீரமைதியைக் 'கூவிளம்' என்னும் வாய்பாட்டால் வழங்குவர்.

## பயன்கள்
பழத்தின் உள்ளீடு நேரடியாக உண்ணப்படுவதுடன் உலரச் செய்யப்பட்டும், உணவு வகைகளுக்குப் பெறுமதி கூட்டப்படுவதன் மூலமும் உள்ளெடுக்கப்படுகிறது. இளம் இலையும் அரும்பும் சலாது தயாரிப்பதில் உபயோகப்படுகிறது.

தமிழில் 'கூவிளம்' , 'இளகம்' எனப்பல பெயர்களில் வழங்கப்படும் இது தமிழ் சித்த மருத்துவத்தில் பல்வேறு பயன்களைக் கொண்டது. மூக்கடைப்பு, செரியாமை, காசம்  முதலான நோய்களுக்கு இதன் இலை, பழம் என்பன மருந்தாகப் பயன்படுகிறது. வில்வ வேர் சித்தமருத்துவத்தில் கூறப்பட்டுள்ள பெரும்பஞ்ச மூலங்களுள் ஒன்றாகும்.

### ஆன்மீகப் பயன்கள்
இந்து மதத்தில் வில்வ மரம் மிகப் புனிதமானது.சிவ வழிபாட்டில் வில்வ பத்திர பூசை முக்கியமானது. முக்கூறுகளைக் கொண்ட வில்வ இலை திரிசூலத்தின் குறியீடாகக் கொள்ளப்படுகிறது. இது இச்சா சக்தி, ஞானசக்தி, கிரியா சக்தி என்பதைக் குறிக்கின்றது. நேபாளத்தில் கன்னிப் பெண்களின் கருவளத்தைக் காக்கவேண்டி வில்வம் பழத்திற்கு திருமணம் செய்து வைக்கும் சடங்கு பிரபலமானது.

## இவற்றையும் பார்க்கலாம்
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:மெய்யிருவித்திலையிகள்
பகுப்பு:மூலிகைகள்
பகுப்பு:பழ மரங்கள்
பகுப்பு:இந்து சமயத்தில் தாவரங்கள்
பகுப்பு:தமிழ்நாட்டின் தாவரங்கள்
பூவரசு

**பூவரசு** (*Thespesia populnea*) சிறிய மரவகையைச் சார்ந்தது. வெப்பவலயப் பகுதிகளில் பரவலாகக் காணப்படும் இம் மரம், 5-10 மீட்டர் உயரம் வரை வளர்கிறது.

## குடசம்
**[[பூவரசம் (மலர்)|குடசம்]]** என்னும் மலரைக் குறிஞ்சிப்பாட்டு வான்பூங் குடசம் என விளக்கிக் காட்டுகிறது.

சிலப்பதிகாரம், மணிமேகலை ஆகிய நூல்களும் இதனைக் குறிப்பிடுகின்றன. இதனை இக்காலத்தில் பூவரசம் பூ என்கின்றனர். பூவரச மரம் ஆற்றோரங்களில் மிகுதியாகக் காணப்படுவதால் இதனை ஆற்றுப்பூவரசு என்றும் வழங்குகின்றனர்.

சிறுவர்கள் பூவரச இலையைக் கூம்புபோல் சுருட்டி கூர்ப்பகுதியில் கொஞ்சம் கிள்ளிவிட்டு அதில் வாய் வைத்து ஊதி மகிழ்வர்.

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:மரங்கள்
பகுப்பு:மெய்யிருவித்திலையிகள்
பகுப்பு:அவுத்திரேலியத் தாவரங்கள்
பகுப்பு:தமிழ்நாட்டின் தாவரங்கள்
புணர்ச்சிக் குறிப்பு

ஆணும் பெண்ணும் உடலுறவு கொள்ளுதல் **புணர்ச்சி** எனப்படும். தலைவி தலைவனோடு கொண்ட மறைமுக உடலுறவைத் தோழி எவ்வாறு அறிந்துகொள்வாள் என்று தொல்காப்பியம் குறிப்பிடுகின்றது.
# நாற்றம் - புணர்ச்சி வெளிப்பாட்டில் தோன்றும் உடல் மணத்தைத் தொல்காப்பியம் *வெறி-நாற்றம்* எனக் குறிப்பிடுகிறது.
# தோற்றம் - வாரிய கூந்தல் கலைந்திருத்தல், உடல் உறவின்போது தோன்றும் வியர்வையால் பொட்டு அழிந்திருத்தல், மார்பில் தோன்றும் கீறல் குறிகள் முதலானவை தோற்ற மாறுபாடுகள்.
# ஒழுக்கம் - பதற்றத்தோடும், பறிகொடுத்தவள் போலவும் நடந்துகொள்ளுதல்
# உண்டி - உண்ண விரும்பாமை 
# செய்வினை மறைத்தல் - தன் செயல்களைப் பிறர் அறியாவண்ணம் மறைத்தல்
# தனியே செல்லுதல் - தோழியுடன் சேர்ந்தே சென்றவன் தனியே செல்லல்
# தோழியோடு பயிலும் பாங்கு - தோழியோடு ஆடிப்பாடியும் அரவணைத்தும் நடந்துகொள்ளுதலில் மாற்றம்.
ஆகிய ஏழு வகையான நடத்தைகளால் தலைவி தலைவனோடு உடலுறவு கொண்டிருக்கிறாள் என்பதை உணர்ந்துகொள்ள முடியுமாம். 
## அடிக்குறிப்பு

பகுப்பு:தொல்காப்பியம்
பகுப்பு:மாந்த பாலுணர்வியல்
கங்கை காவிரி இணைப்பு

கங்கையையும் காவேரியையும் இணைக்கும் கார்லண்ட் கால்வாய் திட்டம் 1972இல் முன்வைக்கப்பட்டது. தின்சா தஸ்தூர் என்கிற பொறியாளரால் தயாரிக்கப்பட்ட இந்தத் திட்டத்திற்கு அப்போது கோரப்பட்ட நிதி ரூ.15,000 கோடி.இமாலய நதிநீர் கால்வாய், தக்காண பீடபூமிக் கால்வாய் என்ற இரண்டு ராட்சதக் கால்வாய்கள்  இந்தத் திட்டத்தின் அடிப்படை.

## வரலாறு
1972இல் முன்வைக்கப்பட்ட கார்லண்ட் கால்வாய் திட்டத்தின் தொடர்ச்சியாக 1982இல் தேசிய நீர் மேலாண்மை ஆணையம் அமைக்கப்பட்டு, அதன் ஆய்வுப்படி 14 இமயமலை சார்ந்த நதிகளையும், 16 தக்காண பீடபூமி நதிகளையும் முதற்கட்டமாக இணைக்கும் முயற்சியில் ஈடுபடுவது என்று அறிக்கை சமர்ப்பிக்கப்பட்டது.

## இமாலய நதிநீர் கால்வாய்
இமயமலையின் அடிவாரத்தில் ராவி நதிக் கரையிலிருந்து சிட்டகாங் வரையில் 300 மீட்டர் அகலமுள்ள ராட்சதக் கால்வாய் சுமார் 3,800 கி.மீ தூரத்துக்கு வெட்டுவது என்பது கார்லண்ட் கால்வாய் திட்டத்தின் முதல் பகுதி. இதன் மூலம் இமாலய நதிகளில் ஆண்டுதோறும் ஏற்படும் வெள்ளச் சேதத்தை எதிர்கொள்வது குறிக்கோள்.

## தக்காண பீடபூமிக் கால்வாய்
தக்காண பீடபூமிக் கால்வாய் சம்பல் நதியில் தொடங்கி கன்னியாகுமரியில் முடிவடையும். ஒரு பெரிய மாலைபோல அமையும் இந்தக் கால்வாய் விந்திய மலைக்குக் கீழேயுள்ள மழை நீரை எதிர்நோக்கும் தென்னிந்திய நதிகள் அனைத்தையும் இணைப்பதாக அமையும். இமாலய நதிநீர் கால்வாய் இரண்டு இடங்களில் பெரிய குழாய்கள் மூலம் தக்காணப் பீடபூமிக் கால்வாயுடன் இணைக்கப்படும்.

## மேற்கோள்கள்

பகுப்பு:இந்திய ஆறுகள்
தொழிலாளர் சர்வாதிகாரம்

**தொழிலாளர் சர்வாதிகாரம்** ( ஆங்கிலம்: *Dictatorship of the proletariat*) அல்லது **பாட்டாளி வர்க்க சர்வாதிகாரம்** என்பது ஒரு அரசியல் கருத்து நிலை ஆகும். பொதுவுடமைக் கோட்பாட்டில் வர்க்கமற்ற சமுதாயம் அமைவதற்கு முன்பும், முதலாளி வர்க்கத்திடம் இருந்து அதிகாரத்தை கைப்பற்றிய பின்பும் உள்ள இடைப்பட்டதான ஒரு நிலையே தொழிலாளர் சர்வாதிகாரம் எனப்படுகிறது. 

## பாட்டாளி வர்க்க சர்வாதிகாரத்தின் வடிவம்
முதலாளித்துவத்திலிருந்து சோசலிசத்திற்கும், சோசலிச சமுதாய கட்டமைத்திலிருந்து கம்யூனிசத்திற்கு மாறிச் செல்லும் காலகட்டத்தில் சமுதாயத்தின் அரசியல் நிறுவனமாக, கட்டாயம் இருக்க வேண்டியது  பாட்டாளி வர்க்க சர்வாதிகாரம்.  பாட்டாளி வர்க்க சர்வாதிகார காலகட்டத்தில் நடைபெறுகிற வர்க்கப் போராட்டத்தின் ஐந்து வடிவங்கள்.

# வென்று வீழ்த்தப்பட்ட சுரண்டலாளர்களை அடக்குவது.
# உள்நாட்டுப்போர்
# குட்டி முதலாளித்துவ வர்க்கத்தை தீங்கற்றதாகச் செய்தல்
# முதலாளித்துவ நிபுணர்களை பநன்படுத்திக்கொள்வது
# புதிய உழைப்புக் கட்டுப்பாட்டைப் புகட்டுவது.

## பாட்டாளி வர்க்க சர்வாதிகாரத்தின் வளர்ச்சி
சோசலிசப் புரட்சியை விரிவுபடுத்திப் பூர்த்திசெய்வதும், முற்றிலும் பதிய பொருளாதார அமைப்பைக் கட்டுவதும், சுரண்டும் வர்க்கங்களை அப்புறப்படுத்தி சமுதாயத்தின் சமூகக் கட்டமைப்பை மாற்றுவதும்,புதிய அறிவாளி ஊழியர்களை வளர்ப்பதுபுதிய சமுதாய சமூகக் கட்டமைப்பை மாற்றுவதற்கான பணிகளைச் செய்வது, மனித உள்ளங்களில் புரட்சியை நிகழ்த்துவது, கம்யூனிச சித்தாந்தத்தின் வெற்றியை உத்திரவாதம் செய்வது, ஆகும் 

## தமிழ்ச் சூழலில்
தமிழ்ச் சூழலில் இடதுசாரிகள் நெடுங்காலமாக பட்டாளி வர்க்க புரட்சியையும், அதைத் தொடர்ந்த பட்டாளி வர்க்க சர்வாதிகாரத்தையும் தமது இலக்காகப் பிரகடனப்படுத்தி இருந்தனர். எனினும் இந்த உரையாடலில் தற்காலத்தில் **புதிய சனநாயகம்**, **மக்கள் சனநாயகம்** போன்ற சொற்கள் பயன்படுத்தப்படுகின்றன. 

## விமர்சனங்கள்
சோவியத் ஒன்றியத்தில், சீனாவில், கியூபாவில் தொழிலாளர் சர்வாதிகாரங்கள் ஒரு குறிப்பிட்ட காலத்தில் இயங்கியதாகக் கூறப்படுகிறது. இந்த நாடுகள் எல்லாவற்றிலும் இந்த சர்வதிகாரம் பொதுவுடமைக் கட்சி சர்வாதிகாரமாகவும், குறிப்பாக அதிகாரத்தைக் கட்டுப்படுத்திய தலைவர்களின் சர்வாதிகாரமாக விளங்கின. 

அரசின்மைக் கொள்கையாளர்கள் தொழிலாளர் சர்வாதிகாரம் என்பது முதலாளித்துவம் கைக்கொண்ட அதிகாரத்தைப் போன்ற பண்புகளையே கொண்டிருக்கும் எனவும், அதனால் யாருடைய சர்வாதிகாரம் என்றாலும் எதிர்க்கப்படவேண்டும் எனவும் விமர்சித்தனர்.

## மேலும் பார்க்கவும்
*பொதுவுடமை
*பொதுவுடைமை அறிக்கை 
*இடதுசாரி அரசியல்

## சான்றாவணம்


பகுப்பு:பொருளாதார முறைமைகள்
பகுப்பு:அரசியல் மெய்யியல்
பகுப்பு:இடதுசாரி அரசியல்
பகுப்பு:அரசறிவியல்
குனூ

235px|thumb
குனு பிரகடனம் ரிச்சர்ட் ஸ்டால்மனால்  எழுதப்பட்டு  மார்ச் 1985ல்  டாக்டர் டாப்ஸ் மென்பொருள் கருவிகள் பத்திரிக்கையில் வெளியிடப்பட்டது. இது , குனு திட்டத்தின் இலக்குகளை வரையறுக்க , விளக்க , மற்றும் அதில்  பங்குபெற்று  ஆதரவு  தர வேண்டி வெளியிடப்பட்டது .  கட்டற்ற மென்பொருள் இயக்கத்தின் மிகவும் மதிக்கப்படும் அடிப்படை தத்துவ ஆதாரமாக கருத படுகிறது.முழு உரை Emacs  போன்ற  குனு மென்பொருளில் சேர்க்கப்பட்டுள்ளது, மற்றும்  இணையத்தில் இது  கிடைக்கும்.

**குனூ (GNU)** என்பது கட்டற்ற மென்பொருட்களால் அமைந்த ஓர் இயங்குதளமாகும். இவ்வியங்குதளமானது, குனூ ஹேர்ட் கரு, libraries, கருவிகள், compilers, செயலிகள் போன்றவற்றை கொண்டிருக்கிறது.

[thumb|right|[குனூ/லினக்ஸ் இயங்குதளம் ஒன்று]]

இப்பெயரின் அர்த்தம் **G**nu is **N**ot **U**nix என்பதாகும்.  இவ்வியங்குதளம் யுனிக்ஸ் இனை பெருமளவு ஒத்திருப்பதாலும், ஆனால் இதன் ஆணைமூலம் யுனிக்சினுடையதல்ல என்பதாலும் இப்பெயர் தெரிவு செய்யப்பட்டது

இயங்குளத்தொகுதியின் அடிப்படை பாகங்களாக அமைவன பின்வருமாறு,

*GNU Compiler Collection (GCC)
*GNU binutils
*bash முனையம்
*GNU C library
*அடிப்படை கருவிகள்

குனூ தன்னுடைய வரைகலை பயனர் இடைமுகப்பு, எழுத்து உள்ளீடு போன்றவற்றின் அடிப்படையாக பிற செயற்றிட்டங்களின் தயாரிப்புகளான Xorg, TeX போன்றவற்றை பயன்படுத்துகிறது.

thumb|உத்தியோகபூர்வ குனூ சின்னம்

1983 இல் அறிவிக்கப்பட்டு ஆரம்பிக்கப்பட்ட குனூ இயங்குதளம் இன்னமும் வெளியிடப்படவில்லை. குனூ இயங்குதளத்தின் உத்தியோகபூர்வ கருவான குனூ ஹேர்ட் **(GNU HURD)** இன்னமும் முழுமையாக்க உருவாக்கப்படவில்லை. பெரும்பாலான குனூ பயனர்கள் குனூ ஹேர்ட் இற்கு பதிலாக இன்னொரு செயற்றிட்டத்தின் தயாரிப்பான லினக்ஸ் கரு வினை பயன்படுத்துகின்றனர். Xorg, TeX போன்ற மூன்றாந்தரப்பு பொதிகள் உத்தியோகபூர்வமாக குனூ இயங்குதளத்தில் உள்ளடக்கப்பட்டிருந்தபோதும், மற்றுமொரு மூன்றாந்தரப்பு பொதியான லினக்ஸ் கரு உத்தியோகபூர்வமாக உள்ளடக்கப்படவில்லை.

லினக்ஸ் கருவினை உள்ளடக்கிய குனூவின் பதிப்புகள் லினக்ஸ் என்றே அழைக்கப்படும் மரபும் தோன்றிவிட்டது. குனூ திட்டமானது இப்பதிப்புக்களை குனூ/லினக்ஸ் என்று அழைக்குமாறு மக்களை கோருகிறது.

ஏராளமான குனூ மென்பொருட்கள் வின்டோஸ், சொலாரிஸ், மக்கின்டோஷ், பீ எஸ் டீ போன்ற இயங்குதளங்களில் இயங்கச்செய்யப்பட்டுள்ளன.

குனூ பொதுமக்கள் உரிமம், GNU Lesser General Public License, குனூ கட்டற்ற ஆவண உரிமம் போன்ற குனூ இயங்குதளத்திற்கென உருவாக்கப்பட்டவையே. இவ்வுரிமங்கள் இன்று பல்வேறு துறைகளில், வெவ்வேறு நோக்கங்களுக்காக பயன்படுத்தப்படுகின்றன

## சுருக்கம்
* குனு பிரகடனம்* , GNU - குனு யுனிக்ஸல்ல ,  திட்டத்தின் நோக்கதை கோடிட்டு தொடங்குகிறது. அப்போதைய  குனு உள்ளடக்கங்களை எழுதிய பின்னர் , அவை  விவரித்து ,  விளக்கப்பட்டுள்ளன.மேலும் ரிச்சர்ட் ஸ்டால்மேன் அவர்கள் இந்த திட்டத்தை முடிக்க வேண்டியதன் அவசியம் குறித்து விவரிக்கிறார் . அவரது விளக்கம்  யூனிக்சு ஒரு தனியுரிம மென்பொருளாக  பரிணாமம் பெற்றதை  அடிப்படையாகக் கொண்டது.

## சான்றுகள்

## வெளி இணைப்புகள்

* 
* Ports of GNU utilities for Microsoft Windows
* The daemon, the GNU and the penguin

பகுப்பு:குனூ
பகுப்பு:கட்டற்ற மென்பொருட்கள்
பகுப்பு:கட்டற்ற இயக்கு தளங்கள்
கொக்கோகம்

**கொக்கோகம்** என்பது வடமொழியில் எழுதப்பட்ட ஓர் இன்பவியல் நூலாகும். காம சூத்திரத்திற்கு இது காலத்தால் பிந்தியது என்பர். இதை இயற்றியவர் கொக்கோக முனிவர் என அறியப்படுகிறார். அதிவீரராம பாண்டியர் இந்நூலைத் தமிழ்மொழியில் வழங்கினார். இந்நூல் பெண்களை பத்மினி, சித்தினி, சிங்கினி, அத்தினி என நான்கு வகையினராகவும் ஆண்களை முயல், மான், காளை, குதிரை என நான்கு வகையினராகவும் பிரிக்கிறது.

**கோக்கோகம்** அல்லது **இன்பவிளக்க நூல்** என்பது அதிவீரராம பாண்டியர் என்பவர் சமசுகிருத நூலை மொழிபெயர்த்து தமிழில் எழுதிய ஒரு பாலியல் நூல் ஆகும்.  பாலியல் தொடர்பாக தமிழில் எழுந்த முதல் நூல்களுள் இதுவும் ஒன்றாகும்.  இந்த நூலின் சுவடிகள் இரண்டு வெல்கம் நிறுவன நூலகத்தில் (Wellcome Institue's Library) உள்ளது.

## பரவலர் ஊடகங்களில்
“........பெண்கள் நான்கு ‌வகை, இன்பம் நூறு” வகை என்ற திரைப்பாடல் வரிகள் கொக்கோக நூற் செய்தியை அடிப்படையாகக் கொண்டது எனலாம்

## உசாத்துணை
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

## மேற்கோள்கள்


பகுப்பு:பாலியல் தமிழ் நூல்கள்
பகுப்பு:சமசுகிருதம்-தமிழ் மொழிபெயர்ப்பு நூல்கள்
பகுப்பு:இந்தியத் தமிழ் நூல்கள்
பகுப்பு:காமம்
பகுப்பு:13 ஆம் நூற்றாண்டுத் தமிழ் நூல்கள்
திருவாலங்காடு (மயிலாடுதுறை)

**திருவாலங்காடு** (Thiruvalangadu) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.

'திருவாலங்காடு' காவிரி ஆற்றின் தென்கரையில், மயிலாடுதுறை - கும்பகோணம் சாலை மார்க்கத்தில் அமைந்திருக்கிறது.  மயிலாடுதுறையிலிருந்து 13 கி.மீ. தூரத்திலும், கும்பகோணத்திலிருந்து 25 கி.மீ. தூரத்திலும் இவ்வூர் அமைந்திருக்கிறது. திருவாலங்காட்டில் பிரசித்திப் பெற்ற வட ஆரண்யேசுவரர் சிவன் கோயில் அமைந்திருக்கிறது. அம்மன் பெயர் வண்டார் குழலி.  இங்கு காவிரி ஆற்றிலிருந்து 'விக்கிரமனாறு' என்ற புதிய கிளை ஆறு பிரிகிறது.

இங்கு காவிரி ஆற்றின் கரையில்தான், அப்பைய தீக்ஷிதரின் அதிஷ்டானம் இருக்கிறது.  

திருவாலங்காட்டில் மாரியம்மன் கோவில், காளி கோயில், கன்னியம்மன் கோயில், பிள்ளையார் கோயில் இருக்கின்றனர்.

## நிருவாகத் தகவல்
மாவட்டம்: மயிலாடுதுறை
வட்டம்: குத்தாலம்
அஞ்சல்: திருவாலங்காடு
மக்கள் தொகை: 2011 கணக்கெடுப்பின்படி திருவாலங்காட்டில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.

## அமைவிடம்
இந்த ஊர் மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது.

## அண்மையிலுள்ள நகரங்கள்
மயிலாடுதுறை, கும்பகோணம்
குத்தாலம், ஆடுதுறை, திருவாவடுதுறை, கோவிந்தபுரம், திருவிடைமருதூர், திருபுவனம்.

## மேற்கோள்கள்

## இவற்றையும் காண்க
திருவாலங்காடு வடாரண்யேசுவரர் கோயில்
திருவாலங்கடு காவிரி ஆற்றை பற்றிய இந்த சிறு வீடியோவையும் பாருங்கள். https://www.youtube.com/watch?v=GBgoEjr4RgU 
பகுப்பு:மயிலாடுதுறை மாவட்டத்திலுள்ள கிராமங்கள்
மேலும் விரிவான தகவலுக்கு இந்த வலைத்தளத்தை  பார்க்கவும்:
http://thiruvalangadu.blogspot.in/
திருமயானம் பிரம்மபுரீஸ்வரர் கோயில்

**திருமயானம் பிரம்மபுரீஸ்வரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 48ஆவது சிவத்தலமாகும். ஒன்றாகும். இத்தலமே கடவூர் மயானம் எனப்படுகிறது. சிவனின் ஐந்து மயானத் தலங்களில் ஒன்றாகும். ஆதி திருக்கடையூர் என்பதும் இத்தலமேயாகும்.

## அமைவிடம்
சம்பந்தர், அப்பர், சுந்தரர் மூவரதும் பாடல் பெற்ற இத்தலம் மயிலாடுதுறை மாவட்டத்தில்  மயிலாடுதுறை வட்டத்தில்  திருக்கடையூர் அமிர்தகடேஸ்வரர் ஆலயத்தின் கிழக்கு கோபுர வாயிலில் இருந்து 2 கி.மீ. தொலைவில்  அமைந்துள்ளது.

## இறைவன், இறைவி
இக்கோயிலில் உள்ள இறைவன் பிரம்மபுரீசுவரர், இறைவி மலர்க்குழல் மின்னம்மை.

## அமைப்பு
பிரம்மபுரி, வில்வராண்யம், கடவூர் மயானம், பிரம்மபுரம், சிவவேதபுரி, திருமெய்ஞானம் என்ற பெயர்களில் இத்தலம் அழைக்கப்படுகிறது. தல மரமான கொன்றை மரம் கோயிலின் வட புற நுழைவாயிலில் உள்ளது. கோயிலின் தென் புறத்தில் கோயிலின் குளமான பிரம்ம தீர்த்தம் உள்ளது.  நுழைவாயிலை அடுத்து உள்ளே செல்லும்போது கோபுரம் உள்ளது. அடுத்து பலி பீடமும் நந்தியும் உள்ளன. அதற்கடுத்து முன்மண்டபம் உள்ளது. மூலவர் சன்னதியின் வட புறத்தில் தென் முகமாக சிங்காரவேலர் சன்னதி உள்ளது. அச்சன்னதியில் சிங்காரவேலர் வள்ளி தெய்வானையுடன் அமர்ந்த கோலத்தில் உள்ளார். அவருடைய கையில் வில்லும், வேலும் உள்ளது. இம்மண்டபத்தினை அடுத்து மூலவர் சன்னதி உள்ளது. அந்த சன்னதிக்கு முன்பாக நந்தியும், பலிபீடமும் உள்ளன. வாயிலின் இரு புறமும் துவாரபாலகர்கள் உள்ளனர்.  கோஷ்டத்தில் விஷ்ணு துர்க்கை, பைரவர், பிரம்மா, லிங்கோத்பவர், தட்சிணாமூர்த்தி ஆகியோர் உள்ளனர். திருச்சுற்றில் பைரவர், காசி விசுவநாதர், நால்வர் ஆகியோர் உள்ளனர். சூரியன் உள் திருச்சுற்றின் கீழ் புறத்தில் மேற்கு முகமாக உள்ளார். சண்டிகேஸ்வரர் உள் திருச்சுற்றில் தனிச் சன்னதியில் உள்ளார். விநாயகர் சன்னதி திருச்சுற்றில் உள்ளது.  அம்பாள், சுவாமி சன்னதிக்கு எதிர்ப் புறமாக கிழக்கு நோக்கி தனிச் சன்னதியில் கொண்டுள்ளார். 

## சிறப்பு
மார்க்கண்டேயர் வழிபட்ட சிவத்தலங்களுள் இத்தலம் 107 வது தலம். இத்தலத்திலிருந்து திருக்கடவூர் அமிர்தகடேசுவரர் கோயில் இறைவனாரின் திருமஞ்சனத்திற்குரிய அபிஷேக தீர்த்தம் கொண்டு செல்லப்படுகிறது. இத்தலத்தில் சிவன் பிரம்மனை நீறாக்கி மீண்டும் உயிர்ப்பித்து அவருக்குப் படைப்புத் தொழிலை அருளினார் என்பது தொன்நம்பிக்கை.

## திருஞானசம்பந்தர் தேவாரம்

*"பாசமான களைவார் பரிவார்க்கு அமுதம் அனையார்
ஆசைதீரக் கொடுப்பார் அலங்கல் விடைமேல் வருவார்
காசை மலர் போல் மிடற்றார் கடவூர் மயானம் அமர்ந்தார்
பேசவருவார் ஒருவர் அவர் எம்பெருமான் அடிகளே"</small>
*

## விழாக்கள்
மார்க்கண்டேயருக்காக நாள்தோறும் சிவபூஜை செய்ய காசி கங்கை தீர்த்தத்தை திருக்கடவூர் மயானத்துப் பெரிய பெருமான் திருமயானத்தில் வரவழைத்துக் கொடுத்து அருளினார். அந்த தீர்த்தம் வந்த நாள் பங்குனி மாதம் அமாவாசை கழித்த மூன்றாம் நாள் வளர்பிறை அசுபதி நட்சத்திரம் ஆகும். இந்த தீர்த்தத்தில் நீராடும் விழா இக்கோயிலில் பெரிய விழாவாகக் கொண்டாடப்படுகிறது.வைகாசி விசாகம், மார்கழி திருவாதிரை, தைப்பூசம், மாசி சிவராத்திரி, பங்குனி அசுபதி புனித நீர் பெருவிழா உள்ளிட்ட பல விழாக்கள் இக்கோயிலில் கொண்டாடப்படுகின்றன. 

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* திருக்கடவூர் மயானம் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
உலர் பனிக்கட்டி

**ஈரமில்பனிக்கட்டி** (Dry ice) என்பது கார்பன்-டை-ஆக்சைடின் திடவடிவம் ஆகும். இது *உலர் பனிக்கட்டி* என்றும் வேதியியலில் *கரியமில வாகேகட்டி* என்றும் அழைக்கப்படும். இது குளிர்விப்பானாக அதிகம் பயன்படுத்தப்படுகிறது. இதை நீரில் கரைக்கும் போது கார்போனிக் அமிலத்தை உருவாக்குவதன் மூலம் நீரின் pH மதிப்பைக் குறைக்கிறது. இதன் நன்மைகளில் ஒன்று இது நீரின் பனிக்கட்டியை விட குறைந்த வெப்பநிலையை உடையது. மேலும் இவை எச்சங்களை விட்டுச் செல்வதில்லை. இயந்திர குளிரேற்றல் (refrigeration) பயன்படுத்த முடியாத இடங்களில் இந்த பனிக்கட்டி உணவுகளைப் பாதுகாக்க உதவும்.

ஈரமில்பனிக்கட்டி புவி அழுத்தத்தில் −78.5&nbsp;°C (−109.3&nbsp;°F) பதங்கமாகத் தொடங்கும்.
(பதங்கமாதல் என்பது, ஒரு தனிமம் அல்லது சேர்வை (compound), திண்ம நிலையிலிருந்து, நீர்ம நிலைக்குச் (திரவ நிலை) செல்லாமல் நேரடியாகவே வளிம நிலைக்குச் (வாயு நிலை) செல்வதாகும்).
இந்த அதித குளிர்தன்மையினால் ஈரமில்பனிக்கட்டியை வெறும் கையால் கையாளுவது ஆபத்தானது. இது பொதுவாக நச்சுத்தன்மை கொண்டிருப்பதில்லை. இது பதங்கமாகும் போது மூடப்பட்ட இடத்திலிருந்தால் அதனால் உடலில் அதிகரியம் (hypercarbia) ஏற்படலாம் (உடலில் கார்பன்-டை-ஆக்சைடு அதிகரித்தல்).

## மேற்கோள்கள்

பகுப்பு:குளிர்பதனூட்டிகள்
சாகீன்- II

**சாகீன்-2** (Shaheen-2, உருது: '‎شاهين) ஏவுகணை பாகிஸ்தான் நாட்டின் தேசிய அபிவிருத்தி மையம் (National Defence Complex- NDC) தயாரித்த ஏவுகணை ஆகும். இவை அமெரிக்காவின் பெர்ஷிங் ஏவுகணையை ஒத்தவை..  சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும். இந்த ஏவுகணையின் எடை 25,000 கிலோகிராம்கள் ஆகும். இதன் உயரம் 17.5 மீட்டர்கள், விட்டம் 1.4 மீட்டர்கள் ஆகும். இந்த ஏவுகணையை 2,500 கிலோமீட்டர்கள் தொலைவிற்குச் செலுத்தலாம். இது 100 முதல் 300 கிலோமீட்டர்கள் உயரம் வரைச் செல்லும் ஆற்றல் உடையது.
## மேற்கோள்கள்

பகுப்பு:பாகிஸ்தானிய ஏவுகணைகள்
பெய்ரா ரியோ விளையாட்டரங்கம்

**ஒசே பினெய்ரோ போர்டா விளையாட்டரங்கம்**, (*Estádio José Pinheiro Borda*) பிரேசிலின் போர்ட்டோ அலெக்ரி நகரில் அமைந்துள்ள காற்பந்தாட்ட விளையாட்டரங்கமாகும். இது  குவையிபா (Guaíba) ஆற்றுக்கு அருகே அமைந்துள்ளதால்  *ஆற்றங்கரை விளையாட்டரங்கம்* எனப் பொருள்படும் **எசுடேடியோ பெய்ரா-இரியோ ** (*Estádio Beira-Rio*, , ) என்ற பெயரில் பரவலாக அறியப்படுகிறது.  இது பன்னாட்டு விளையாட்டுக் கழகத்திற்கு (Sport Club Internacional) தாயக விளையாட்டரங்கமாக விளங்குகிறது.  இந்த விளையாட்டரங்கின் கட்டமைப்பில்  பெரிதும் பங்கேற்று பணி முடிவதற்குள் இயற்கை எய்திய முதிய போர்த்துகேயப் பொறியாளர் *ஓசெ பின்கைரோ போர்டா* நினைவில் அலுவல்முறையாகப் பெயரிடப்பட்டுள்ளது.

## பொதுத் தகவல்கள்
* **புற்றரை:** **பெர்முடா பச்சை** (அமெரிக்காவிலிருந்து இறக்குமதி செய்யப்பட்டது). சீரமைப்பிற்குப் பின்னர்: டிஃப்கிராண்டு™ .
* **நுழைவுக்கட்டண அலுவலகங்கள்:** 4,  68 அறைகளுடன்.
* **கழிவறைகள்:** 39. சீரமைப்பிற்குப் பிறகு: 81.
* **கொள்ளளவு** 56,000. சீரமைப்பிற்குப் பிறகு: 51.300 (5,000 மிக முக்கிய நபர்களுக்கு இருக்கைகள்).
* **உயரலுவலர் வீட்டறைகள்** 33. சீரமைப்பிற்குப் பிறகு: 125 (70 வீட்டறைகள் + 55 வானுயர் அறைகள்).
* **ஒளிதத் திரைகள்** 1 (42மீ²). சீரமைப்பிற்குப் பிறகு 2 (ஒவ்வொன்றும் 100மீ²).
* **நிறுத்தம்** 2,000. சீரமைப்பிற்குப் பிறகு: 5,500.
* **மிகவுயர் வருகைப்பதிவு** 106,554 (இரியோ கிராண்டு டொ சுல் ஆல்-இசுடார் அணி 3-3 பிரேசிலின் தேசிய அணி, - சூன் 17, 1972).
## [[2014 உலகக்கோப்பை கால்பந்து]]
இங்கு நடக்கவிருக்கும் 2014 உலகக்கோப்பை காற்பந்து போட்டிகள்:

## மேற்சான்றுகள்


பகுப்பு:பிரேசிலின் விளையாட்டரங்குகள்
ஓம்படைக் கிளவி

**ஓம்படைக் கிளவி** என்னும் தொடர் தோழி தலைவியைப் பேணிப் பாதுகாக்கக் கூறும் சொற்களைக் குறிக்கும். இது எப்போது எவ்வாறு சொல்லப்படும் என்பதைத் தொல்காப்பியம் விளக்குகிறது. 
இது அகப்பொருள் பாடல்களில் வரும் ஒருவகை ஒழுக்க-நெறி. 

## அடிக்குறிப்பு

பகுப்பு:தொல்காப்பியம்
பகுப்பு:பண்பாடு
அல்லாடி ராமகிருஷ்ணன்

**அல்லாடி ராமகிருஷ்ணன்** (*Alladi Ramakrishnan*; 9 ஆகத்து 1923 – 7 சூன் 2008) ஓர் இந்திய இயற்பியலாளர் ஆவார். இவர்  சென்னையிலுள்ள கணித அறிவியல் கழகத்தின் நிறுவனர். இவர் துகள் இயற்பியல், குவாண்டம் இயந்திரவியல், அணிக்கோவை இயற்கணிதம், சிறப்புச் சார்பியல் கொள்கை போன்றவற்றில் பங்களித்துள்ளார்.

## இதையும் காண்க
*கணித அறிவியல் கழகம்

## மேற்கோள்கள்
*Alladi Ramakrishnan passes away, தி இந்து-ஜூன் 9, 2008
*The Rediff Interview/Professor Alladi Ramakrishnan
## வெளி இணைப்புகள்
* Interview with Alladi Ramakrishnan
* Homepage of Ramakrishnan's son Krishnaswami Alladi

பகுப்பு:1923 பிறப்புகள்
பகுப்பு:2008 இறப்புகள்
பகுப்பு:தமிழ் அறிவியலாளர்கள்
பகுப்பு:தமிழக அறிவியலாளர்கள்
பகுப்பு:தமிழ் இயற்பியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:அமெரிக்கத் தமிழர்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
இலினாய்ஸ் தொழில்நுட்பக் கழகம்

இலினாய்ஸ் தொழில்நுட்பக் கழகம் என்பது அமெரிக்காவின் இலினாய்ஸ் மாகாணத்தில் அமைந்துள்ள கல்வி நிறுவனம். இது தனியாருக்குச் சொந்தமானது. இங்கு பொறியியல், அறிவியல், உளவியல், கட்டிடக்கலை, வணிகம், தொலைத் தொடர்பு, சட்டம் உள்ளிட்ட பிரிவுகளில் ஆய்வுகள் மேற்கொண்டு முனைவர் பட்டம் பெறலாம். இது சுருக்கமாக, ஐ.ஐ.டி எனவும் அழைக்கப்படும்.

## கல்வி
இது நான்கு கல்லூரிகளாகப் பிரிக்கப்பட்டுள்ளது. இரண்டு கல்விக் கழகங்களும், இரண்டு பள்ளிகளும் இணைக்கப்பட்டுள்ளன. அமெரிக்காவின் முக்கிய கல்லூரிகளில் இதுவும் ஒன்று.

## வளாகம்
இது ஐந்து வளாகங்களைக் கொண்டுள்ளது. 
*முதன்மை வளாகம், சிகாகோவின் பிரான்சுவில்லேவில் உள்ளது. இங்கு பொறியியல், அறிவியல், கட்டிடக்கலை, தொலைத் தொடர்பு, உளவியல் உள்ளிட்ட பிரிவுகளில் இள நிலை, முது நிலைப் படிப்புகள் வழங்கப்படுகின்றன.
*டவுன்டவுன் வளாகம், சிகாகோவின் வெஸ்ட் ஆடம்ஸ் தெருவில் உள்ளது. இங்கு சட்டம், வணிகம், பொது நிர்வாகம் உள்ளிட்ட பிரிவுகளில் படிப்புகள் வழங்கப்படுகின்றன.
*டிசைன் இன்ஸ்டிடியூட், சிகாகோவின் நார்த் லாசல்லே தெருவில் உள்ளது.
*டேனியல் எஃப் அன்டு அடா எல் ரைஸ் வளாகம், இலினாய்சின் வீட்டன் பகுதியில் உள்ளது. இங்கு தொழில் நுட்பம், நிர்வாகம் உள்ளிட்ட படிப்புகள் வழங்கப்படுகின்றன.
*மொஃபெட் வளாகம், இலினாய்சின் பெட்போர்டு பார்க் பகுதியில் உள்ளது. இங்கு உணவுப் பாதுகாப்பு மற்றும் உடல் நலத் துறைகள் உள்ளன.

## விளையாட்டு
இங்கு படிக்கும் மாணவர்கள், ஸ்கார்லெட் ஹாக் என்ற குழுவை அமைத்துள்ளனர்.

## சான்றுகள்

## மேற்கோள்கள்

பகுப்பு:அமெரிக்காவில் பல்கலைக்கழகங்கள்
சந்திரசேகர் (நடிகர்)

**சந்திரசேகர்** (பிறப்பு 1957) இந்தியத் திரைப்பட நடிகரும், தொலைக்காட்சி நடிகரும் மற்றும் அரசியல்வாதியும் ஆவார். இவர் *வாகை சந்திரசேகர்* என்றும் அறியப்படுகிறார். 1980களில் துணை நடிகராக தமிழ்த் திரைப்படங்களில் பணியாற்றியுள்ளார். இவர் 2016 சட்டமன்றத் தேர்தலில் திமுக சார்பில் வேளச்சேரியில் போட்டியிட்டு வெற்றிபெற்றார்.

## திரைப்படம்

**[[மாஞ்சா வேலு]]* (2010)
**[[சீனா (திரைப்படம்)|சீனா]]* (2003)
* நண்பா நண்பா (2002)
**[[காசி (திரைப்படம்)|காசி]]* (2001)
**[[பாண்டவர் பூமி (திரைப்படம்)]]* (2001)
**[[திருப்பதி ஏழுமலை வெங்கடேசா]]* (1999)
**[[தாயின் மணிக்கொடி]]* (1998)
* அபிமன்யூ (1997)
**[[பெரிய தம்பி]]* (1997)
* வாழ்க ஜனநாயகம் (1996)
* புதிய பராசக்தி (1996)
**[[பூவரசன்]]* (1996)
* திரும்பிப் பார் (1996)
**[[பாஞ்சாலங்குறிச்சி]]* (1996)
**[[அந்திமந்தாரை]]* (1996)
* புள்ளக்குட்டிக்காரன் (1995)
**[[பெரிய குடும்பம்]]* (1995)
**[[முத்துக் காளை]]* (1995)
* அன்பு மகன் (1995)
* சின்ன முத்து (1994)
* சீமான் (1994)
**[[சீவலப்பேரி பாண்டி (திரைப்படம்)]]* (1994)
**[[செந்தமிழ்ச்செல்வன் (திரைப்படம்)]]* (1994)
* புதுசா பூத்த ரோசா (1994)
* மைந்தன் (1994)
* ராசா மகன் (1994)
* ஜெய்ஹிந்த் (1994)
* இளைஞர் அணி (1994)
* என் இதய ராணி (1993)
* காத்தவராய கிருஷ்ண காமராஜன் (1993)
* பத்தினிப் பெண் (1993)
* தங்கப் பாப்பா (1993)
**[[மகராசன்]]* (1993)
* மதுரை மீனாட்சி (1993)
* மறவன் (1993)
* இன்னிசை மழை (1992)
* காசு தங்ககாசு (1992)
* என்றும் அன்புடன் (1992)
* கோட்டை வாசல் (1992)
**[[சின்னவர்]]* (1992)
* புருசன் எனக்கு அரசன் (1992)
* நானே வருவேன் (1992)
* மில் தொழிலாளி (1991)
* மாங்கல்யம் தந்துனானே (1991)
**[[கிழக்கு கரை (திரைப்படம்)|கிழக்குக் கரை]]* (1991)
**[[புதுப்பாடகன்]]* (1990)
* துர்கா (1990)
* பெண்கள் வீட்டின் கண்கள் (1990)
* சிலம்பு (1990)
* தைமாசம் பூவாசம் (1990)
* முருகனே துணை (1990)
* சகலகலா சம்மந்தி (1989)
**[[திருப்பு முனை]]* (1989)
**[[கரகாட்டக்காரன்]]* (1989)
* பாச மழை (1989)
* பார்த்தால் பசு (1988)
* பட்டிக்காட்டு தம்பி (1988)
* தப்பு கணக்கு (1988)
**[[செந்தூரப்பூவே]]* (1988)
* சக்கரைப் பந்தல் (1988)
* ரத்த தானம் (1988)
* பாடாத தேனிக்கள் (1988)
**[[ஊமை விழிகள்]]* (1986)
**[[சம்சாரம் அது மின்சாரம்]]* (1986)
**[[தூக்குமேடை (திரைப்படம்)|தூக்குமேடை]]*
**[[சிவப்பு மல்லி]]* (1981)
**[[கல்லுக்குள் ஈரம்]]* (1980)
**[[நிழல்கள் (திரைப்படம்)]]* (1980)

### தொலைக்காட்சித் தொடர்கள்
* தெக்கத்தி பொண்ணு
* வசந்தம்

### ஒலிச்சேர்க்கை கலைஞர்
* அஜய் ரத்தினம் (குணா)
* விஜயன் (ரமணா)

## ஆதாரம்

## வெளி இணைப்புகள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:சிறந்த துணை நடிகருக்கான தேசிய விருது வென்றவர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:திண்டுக்கல் மாவட்ட மக்கள்
பெர்னம்புகோ இட்டாய்பவா அரங்கம்

**பெர்னம்புகோ இட்டாய்பவா அரங்கம்** (*Itaipava Arena Pernambuco*) பிரேசிலின் ரெசிஃபி பெருநகரப் பகுதியின் மேற்குப் புறநகர்ப் பகுதியான *சாவோ லோரென்சோ மாதா*வில் புதியதாக கட்டப்பட்டு வரும் பன்னோக்கு அரங்கமாகும்.  கட்டி முடிக்கப்பட்ட பின்னர்  இது பெரும்பாலும்r காற்பந்தாட்டங்களுக்கு, குறிப்பாக 2014 உலகக்கோப்பை காற்பந்து போட்டிகளை நடத்திடப் பயன்படுத்தப்படும். இதன் கொள்ளளவு 46,160 பார்வையாளர்கள் ஆகும். 2012இல் ரெசிஃபி நகரத்தின் உள்ள மூன்று தொழில்முறை காற்பந்துக் கழகங்களில் ஒன்றான *நௌடிக்கோ* இதன் பகுதி உரிமையாளராக உடன்பாடு செய்து கொண்டுள்ளது. சூலை 2013 முதல் நௌடிக்கோ கப்பிபரிபி கழகத்தின் தாயக ஆட்டங்கள் இவ்வரங்கத்திலேயே நிகழும்.

புதிய அரங்கத்தின் கட்டுமானப் பணியை ஓடெர்பிரெக்ட் இன்ஃப்ராஸ்ட்ரெக்சுரா  ஏற்றுக்கொண்டுள்ளது. முழுமையாக முடிந்த பின்னர் அரங்க வளாகத்தில் பல்கலைக்கழக வளாகம், உள்ளரங்கம், தங்குவிடுதி மற்றும் மாநாட்டு மையம் அமைவதுடன் வணிக, குடியிருப்பு கட்டிடங்களும் அங்காடி மையங்கள், திரையரங்கங்கள், மதுவகங்கள் மற்றும் உணவகங்களை உள்ளடக்கிய பெரிய மனமகிழ் வளாகமும் கொண்டிருக்கும். 

"பசுமை"யான அரங்கம்:  ஓடெர்பிரெக்ட் எனர்ஜியாவும் நியோனர்ஜியாவும் இணைந்து இங்கு சூரியவாற்றல் மின்நிலையத்தை நிறுவி வருகின்றன. $ 13 மில்லியன் செலவில் கட்டமைக்கப்படும் இந்த சூரிய மின்நிலையம், 1 மெகாவாட் உற்பத்தி செய்யும். இது நாட்டின் சூரியவாற்றல் ஆராய்ச்சி மற்றும் மேம்படுத்தல் திட்டத்தின் அங்கமாக  நிறைவேற்றப்படுகிறது. விளையாட்டரங்கத்திற்குத் தேவைப்படாதபோது இங்கு உற்பத்தி செய்யப்படும் மின்னாற்றல் 6000 பேர் நுகருமாறு இருக்கும்.  

## 2013 [[பிபா கூட்டமைப்புக்களின் கோப்பைப் போட்டி]]



## [[2014 உலகக்கோப்பை காற்பந்து]]



## வெளி இணைப்புகள்

*Official Website 
*www.odebrechtnacopa.com.br
*www.cidadedacopa.com.br 
*Stadium Guide Profile

பகுப்பு:பிரேசிலின் விளையாட்டரங்குகள்
இட்டாய்பவா பொன்டே நோவா அரங்கம்

**இட்டாய்பவா பொன்டெ நோவா அரங்கம்** (*Itaipava Arena Fonte Nova*, அலுவல்முறையாக **பேராசிரியர் ஆக்டேவியோ மங்கபெய்ரா பண்பாட்டு விளையாட்டு வளாகம்** (*Complexo Esportivo Cultural Professor Octávio Mangabeira*) பிரேசிலின் பாகையா மாநிலத்தின் சவ்வாதோர் நகரில் அமைந்துள்ள விளையாட்டரங்காகும்.

காற்பந்தாட்டத்திற்கு மட்டுமேயான இந்த அரங்கம்  2013 பிபா கூட்டமைப்புக்களின் கோப்பைப் போட்டி மற்றும்  2014 உலகக்கோப்பை காற்பந்து போட்டிகளுக்காக கட்டப்பட்டுள்ளது.  மிகவுயர்வாக 55,000 பார்வையாளர்கள் கண்டு களிக்கக் கூடியதாக இந்த அரங்கம் உள்ளது. இது முன்பிருந்த பொன்டெ நோவா விளையாட்டரங்கத்தை இடித்துக் கட்டப்பட்டுள்ளது. செருமனியின் பிரன்சுவிக்கிலிருந்து வந்த கட்டிட வடிவமைப்பாளர்கள் இதனை வடிவமைத்துள்ளனர். இந்தக் குழுவே 2006 உலகக்கோப்பையின் போது அன்னோவர் விளையாட்டரங்கை கட்டமைத்தவர்களாவர்.

பெட்ரோபொலிசு குழுமத்தின் இட்டாய்பவா மதுவடிக்கும் நிறுவனம் 2013 முதல் 2023 வரை பத்தாண்டுகளுக்கு புரவலராக தனது பெயரை விளையாட்டரங்கிற்கு இடுவதற்கு $ 100 மில்லியன் கொடுதுள்ளதால் இந்த விளையாட்டரங்கம் "இட்டாய்பவா அரீனா பொன்டெ நோவா" எனப் பெயரிடப்பட்டுள்ளது. 2014 உலகக்கோப்பை விளையாட்டரங்கங்களுக்கு இவ்வாறு பெயர் உரிமைகள் ஏலம் விடப்படுவது இதுவே முதல் முறையாகும்.

சீரமைக்கப்பட்ட பின்னர் இந்த அரங்கம் ஏப்ரல் 7, 2013 அன்று துவங்கப்பட்டது; முதல் ஆட்டமாக பாகையா மாநில லீக் ஆட்டமொன்றில் விடோரியா கழகம் பாகையா கழகத்தை 5-1 கணக்கில் வென்றது. இந்த அரங்கத்தில் முதல் கோலை அடித்தவராக விடோரிய கழகத்தின் ரெனாட்டோ காயா உள்ளார். இந்த ஆட்டத்தின்போது சில இருக்கைகளில் பார்வையாளர்களால் ஆட்டத்தை சரிவரப் பார்க்கவியலாமல்  இருந்ததாக முறையீடு எழுந்தது.  மேலும் அரங்கில் கூடுதல் தூசியும் நீர்த்தேங்கல்களும் இருந்தன. இவற்றை சரிசெய்வதாக பொறுப்பாளர் நிறுவனங்கள் கூறின.

மே 27, 2013 அன்று பெய்த பெருமழையில் ஒருபக்க கூரை சரிந்தது.

2016 ஒலிம்பிக்கில் காற்பந்தாட்டங்கள் நடக்கவிருக்கும் அரங்குகளில் ஒன்றாக இதுவும் விளங்குகிறது.  

## மேற்கோள்கள்

பகுப்பு:பிரேசிலின் விளையாட்டரங்குகள்
ஹேவர்சைன் வாய்பாடு

**ஹேவர்சைன் வாய்பாடு** (*Haversine formula*) என்பது ஒரு வகை சமன்பாடு ஆகும். இதைக் கொண்டு, ஓர் உருளையின் இரு புள்ளிகளுக்கு இடையிலான தூரத்தை, பெருவட்டங்களின் வழியாக அறிய முடியும். அந்த புள்ளிகளின் அட்சரேகை, தீர்க்கரேகைகள் விடைகளாக கிடைக்கும். முக்கோணவியலின் சிறப்புப் பிரிவு இது. 
ஜேம்ஸ் இன்மேன் என்ற பேராசிரியர், ஹேவர்சைன் என்ற சொல்லை உருவாக்கினார்.

## வாய்பாடு
ஓர் உருளையில் உள்ள இரு புள்ளிகளுக்கு இடையிலான் ஹேவர்சைன் மைய கோணத்தை கீழ்க்கண்டவாறு வழங்கலாம். 

:\operatorname{haversin}\left(\frac{d}{r}\right) = \operatorname{haversin}(\phi_2 - \phi_1) + \cos(\phi_1) \cos(\phi_2)\operatorname{haversin}(\lambda_2-\lambda_1)

* *haversin* என்பது ஹேவர்சைன் செயல்பாடு
:\operatorname{haversin}(\theta)=\sin^2\left(\frac{\theta}{2}\right)=\frac{1-\cos(\theta)}{2}
* *d* என்பது இரு புள்ளிகளுக்கும் இடையிலான தூரம். (உருளையின் பெருவட்டங்கள் வழியே உள்ள தூரம்),
* *r* என்பது உருளையின் ஆரம்
* \phi_1, \phi_2: latitude of point 1 and latitude of point 2
* \lambda_1, \lambda_2: longitude of point 1 and longitude of point 2

*d* என்னும் தூரத்தைக் கண்டறிய, கீழ்க்கண்ட சமன்பாடு உதவும்.

:d = r  \operatorname{haversin}^{-1}(h) = 2 r \arcsin\left(\sqrt{h}\right)

*h* என்பது haversin(*d*/*r*)
:d = 2 r \arcsin\left(\sqrt{\operatorname{haversin}(\phi_2 - \phi_1) + \cos(\phi_1) \cos(\phi_2)\operatorname{haversin}(\lambda_2-\lambda_1)}\right)
:: = 2 r \arcsin\left(\sqrt{\sin^2\left(\frac{\phi_2 - \phi_1}{2}\right) + \cos(\phi_1) \cos(\phi_2)\sin^2\left(\frac{\lambda_2 - \lambda_1}{2}\right)}\right)

## சான்றுகள்

பகுப்பு:முக்கோணவியல்
மகேந்திரன் (நடிகர்)

**மகேந்திரன்** இந்தியத் திரைப்பட நடிகராவார். திரைப்படத்துறையில் குழந்தை நட்சத்திரமாக நடித்துள்ளார். 2013ல் விழா திரைப்படத்தின் மூலம் கதாநாயகனாக உயர்ந்துள்ளார். இரு முறை சிறந்த  குழந்தை நட்சத்திரத்திற்கான தேசிய விருதினையும், நந்தி விருதினையும் பெற்றுள்ளார்.

தமிழ், மலையாளம், தெலுங்கு ஆகிய தென்னிந்திய மொழித் திரைப்படங்களில் நடித்துள்ளார்.

## திரைப்படங்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1991 பிறப்புகள்
அல்போன்சா (நடிகை)

**அல்போன்சா** இந்திய நடிகையும், நடன மங்கையும் ஆவார். இவர் தென்னிந்திய திரைப்படங்கள் பலவற்றில்  குத்தாட்டப் பாடலுக்கு நடனமாடியுள்ளார். இவர் சென்னையில் பிறந்தவர். கே. எஸ். ரவிக்குமார் இயக்கிய *[[பஞ்சதந்திரம் (திரைப்படம்)]]* (2002) மற்றும் *[[காதல் சடுகுடு (திரைப்படம்)]]* (2003) ஆகியவற்றில் துணை நடிகையாக நடித்துள்ளார்.

## சில திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்நாட்டு நடனக்கலைஞர்கள்
கட்டுப்படுத்தி

**கட்டுப்படுத்தி** ( Governor ) என்பது நீராவி எந்திரங்களையும் எண்ணெய் எந்திரங்களையும் சீராக இயங்கச் செய்யும் ,அதாவது அவைகளின் வேகங்களைக் கட்டுப்படுத்தும் ஓர் அமைப்புஆகும். இரு நிறைகள் சுழற்சியால் செயல்பட்டு ஒரு ஒருவழித் திறப்பினை  (valve ) இயக்கி இயந்திரத்தில் பாயும் நீராவி அல்லது எண்ணெயினைக் கட்டுப்படுத்தி எந்திரம் ஒரே சீராக இயங்குமாறு செய்கிறது.

## மேற்கோள்கள்

பகுப்பு:கருவிகள்
ஆற்றி

ஆற்றி (coolant), அணு உலைகளில் வெப்பத்தைத் தணிக்கப் பயன்படுத்தப்படும் பொருட்கள் **ஆற்றி** எனப்படுகின்றன. சாதாரண நன்னீர், கனநீர்,போன்றவைகள் ஆற்றிகளாகப் பயன்படுகின்றன. அதிக அழுத்தத்தில் காற்றும், உருகிய நிலையிலுள்ள சோடியமும் பயன் படுத்தப்படுகிறது. இவைகளிலுள்ள வெப்பம் நீராவியினைப் பெறவும், சுழலியினை இயக்கி மின் உற்பத்திக்கும் பயன்படுகிறது.

பகுப்பு:ஆற்றல்
பகுப்பு:கருவிகள்
இடைவெளி (நூல்)

**இடைவெளி** 1984 ஆம் ஆண்டு வெளிவந்த ஒரு தமிழ்ப் புதினம் ஆகும்.  இது ஆசிரியர் எஸ். சம்பத்தின் ஒரே ஒரு புதினப் படைப்பு ஆகும்.  

இந்தப் புதினத்தின் நாயகன் பற்றி ச. ராமகிருஷ்ணன் பின்வருமாறு கூறுகிறார்: "இடைவெளி நாவலின் நாயகன் தினகரன். அவன் சம்பத்தின் சாயலில் உருவானவன். தினசரி வாழ்வின் ஒவ்வொரு நிகழ்வையும் குறித்து அவன் ஆழ்ந்து யோசிக்க கூடியவன். அதில் தனது மனநெருக்கடியின் தீர்வு ஒளிந்திருக்கிறதா என்று பரிசீலனை செய்து பார்க்கிறான்.  நாவலின் முதல் பக்கத்திலே அவரது மனத்தீவிரம் தெளிவாக சொல்லப்பட்டுவிடுகிறது. சாவு கடைசி பட்ச உண்மை என்பது எவ்வளவு நிஜமோ அவ்வளவு உண்மை உயிர்வாழ்தலின் ருசி என்றும் சம்பத் விவரிக்கிறார். "

## மேற்கோள்கள்


## வெளியிணைப்புகள்
*[சம்பத்தின் இடைவெளி குறித்து [எஸ். ராமகிருஷ்ணன்]]

பகுப்பு:தமிழ்ப் புதினங்கள்
பகுப்பு:1984 தமிழ் நூல்கள்
உள்வைப்பு

[thumb|ஒரு [வான்கோழியை உள்வைத்தல்.]]

thumb|திணிக்கப்பட்ட வான்கோழி

**உள்வைப்பு** (ஆங்கிலம்: *Stuffing*) என்பது, சில உணவு வகைகளில் உள்வைக்கப்படும் ஒரு உணவுப் பொருள் ஆகும். இப்படியான பல உணவுகள் இறைச்சி, காய்கறிகள், முட்டை என்பவற்றை உள்வைத்தே சமைக்கப்படுகின்றன. மாப்பொருள்கள், வேறொரு உணவு பொருளில் உள்ள துவாரத்தினுள் நிரப்பப் பயன்படுத்தப்படுகின்றன.

## மேற்கோள்கள்

பகுப்பு:சமையல்‎
இலங்கையில் தமிழர் - ஒரு இனக்குழு ஆக்கம் பெற்ற வரலாறு (நூல்)

**இலங்கையில் தமிழர் - ஒரு இனக்குழு ஆக்கம் பெற்ற வரலாறு** என்பது இலங்கையில் தமிழர்களுடைய வரலாறு கூறும் நூல் ஆகும். இந்நூலில், யாழ்ப்பாண இராச்சியம் தோன்றுவதற்கு முற்பட்ட காலம், குறிப்பாக பொ.ஆ.மு 300 தொடக்கம் பொ.ஆ 1200 வரையிலான காலப்பகுதி ஆய்வுக்கு எடுத்துக்கொள்ளப்பட்டுள்ளது. இந்த ஆய்வு நூலை கா. இந்திரபாலா எழுதியுள்ளார். குமரன் புத்தக இல்லம் பதிப்பித்த இந்நூலின் முதற்பதிப்பு 2006 ஆம் ஆண்டில் வெளியானது.

## பின்னணி
இந்த நூல் 40 ஆண்டுகளுக்கு மேற்பட்ட ஆய்வுகளின் விளைவாக உருவானது என்பதை இந்நூலுக்கான நூலாசிரியரின் முன்னுரையில் இருந்து அறிய முடிகிறது. நூலாசிரியரின் மேற்படிப்போடு தொடர்புடைய ஆய்வுகள் மூலம் சேகரிக்கப்பட்ட தகவல்களும், அதன் பின்னர் அண்மைக் காலம் வரை கிடைத்த தகவல்களுமே இந்நூலுக்கான அடிப்படை. இந்த நூலுக்கு உதவிய தரவுகளை முன்வைத்து இதே விடயம் சார்ந்ததும் இதே நூலாசிரியரால் எழுதப்பட்டதுமான ஆங்கில நூல் ஒன்று 2005 ஆம் ஆண்டில் வெளியிடப்பட்டது.

## நோக்கம்
இலங்கையில் சிங்களவரும் தமிழரும் நீண்ட காலமாகவே இலங்கையில் வாழ்ந்து வந்துள்ளனர். இவ்வாறு, இலங்கையின் வரலாற்றுக் காலத்தின் தொடக்க நூற்றாண்டுகளில் வாழ்ந்த தமிழர்களைப் பற்றியும், ஆரம்பத்தில் தீவின் பல பகுதிகளிலும் பரந்து வாழ்ந்த இவர்கள் பிற்காலத்தில் வடக்கு, வடமேற்கு, கிழக்கு ஆகிய பகுதிகளில் செறிந்து ஒரு தமிழ் பேசும் சமூகமாக உருவான வரலாறு குறித்தும் ஆராய்வதே இந்த நூலின் நோக்கமாக இருந்துள்ளது.

## உள்ளடக்கம்
அறிமுக உரையைத் தொடர்ந்து வரும் இந்நூல் எட்டுப் பிரிவுகளாகப் பின்வரும் தலைப்புக்களில் அமைகின்றது.
# மக்கள் வருகை
# ஆதி இரும்புக்காலம்
# ஆரியரும் திராவிடரும்
# இளமக்களும் தமிழ் மக்களும்
# ஆதி வரலாற்றுக்காலம்
# ஹெள மக்களும் தமிழ் மக்களும்
# ஹெளவரும் தமிழரும்
# சிங்களரும் தமிழரும்

இவற்றின் பின்னர் பின்னுரையும் அதைத் தொடர்ந்து பிற்சேர்க்கைப் பகுதியில் இலங்கைத் தமிழர் வரலாற்றோடு தொடர்புடைய 9 பிற்சேர்க்கைகள் தரப்பட்டுள்ளன. இவை, சமஸ்கிருதமயமாக்கக் கதைகள், ஆனைக்கோட்டை முத்திரை, கந்தரோடை முத்திரை, கந்தரோடை பிராமிக் கல்வெட்டு, ராஜராஜப் பெரும்பள்ளி, சைவ வெண்கலச் சிற்பங்கள், ஈழம் எனப்பட்ட தெங்கு, அனுராதபுரத்தில் உள்ள தமிழ்க் கல்வெட்டுக்கள், தென்னிலங்கை என்னும் தலைப்புக்களில் அமைந்தவை.

இவற்றோடு சிறப்புச் சொல் விளக்கம், தமிழ் ஆங்கில மொழிகளிலான நூற் பட்டியல், சொல்லடைவு ஆகிய பகுதிகள் உள்ளன. நூலின் இறுதியில் 5 நிலப்படங்களும், 36 படங்களும் சேர்க்கப்பட்டுள்ளன.

## குறிப்புகள்

## இவற்றையும் பார்க்கவும்
* இலங்கைத் தமிழர் வரலாறு - தமிழ் நூல் பட்டியல்
* இலங்கையில் திராவிடக் கட்டிடக்கலை (நூல்)

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:2006 தமிழ் நூல்கள்
டைஸ்னோமியா (துணைக்கோள்)

குறுங் கோளான ஏரிசின் ஒரெயொரு துணைக்கோளே **டைஸ்னோமியா** (கிரேக்கம்: *Δυσνομία*)ஆகும்.  இது செப்டம்பர் 10, 2005 அன்று  *மிக் பிறவுண்* என்பவரால் கண்டறியப்பட்டது.  எமது சூரிய மண்டலத்தில் உள்ள மிகவும் பெருத்த குறுங்க் கோள் இதுவாகும்.

## மேற்கோள்கள்

பகுப்பு:ஏரிசின் துணைக்கோள்கள்
பன்டனல் அரங்கம்

**பன்டனல் அரங்கம்** அல்லது **அரீனா பன்டனல்** (*Arena Pantanal*)  பிரேசிலின்  குய்யாபா நகரில் கட்டமைக்கப்பட்டு வரும் பன்னோக்கு அரங்கமாகும்.இது முன்பிருந்த *ஓசே பிராகெல்லி விளையாட்டரங்கத்தை* இடித்துக் கட்டப்பட்டு வருகிறது. பன்னாட்டு காற்பந்து கூட்டமைப்பு அவையின் பரிந்துரைகளுக்கேற்ப புதிய அரங்கம் அமைக்கப்பட்டு வருகிறது. இங்கு 2014 உலகக்கோப்பை காற்பந்து போட்டியின் நான்கு ஆட்டங்கள் நடக்க உள்ளன. இதன் கொள்ளளவு 42,968ஆக மதிப்பிடப்பட்டுள்ளது. இந்த திட்டத்திற்கான செலவு மதிப்பீடு அமெரிக்க டாலர் 518.9 மில்லியன்களாகும்.

## 2014 உலகக்கோப்பை காற்பந்து

## வெளி இணைப்புகள்
* Official Website 
* கட்டுமானப்பணியின் வெவ்வேறு கட்டங்களின் ஒளிப்படங்கள் 
*  Cuiabá avança com Arena Pantanal e quer receber Copa das Confederações

பகுப்பு:பிரேசிலின் விளையாட்டரங்குகள்
மோர் வட்டம்

270px|thumbnail|வலது|மோர் வட்டம்
**மோர் வட்டம்** (*Mohr's circle*, **மோரின் வட்டம்**) என்பது பொருட்களின் மீது ஏற்படும் தகைவினை (Stress) இரு பரிமாண முறையில் குறிப்பிடுவதற்காக கிறிஸ்டியன் ஓட்டோ மோர் என்பவரால் உருவாக்கப்பட்டது. இதன் மூலம் ஒரு பொருளின் மீது ஏற்படும் விசைகளால் அதன் மீது உருவாகும் இயல் தகைவு \sigma_\mathrm{n} (Normal Stress)  மற்றும்  குறுக்கத் தகைவு (Shear Stress) போன்றவற்றைப் பற்றி எளிதாக அறிந்துகொள்ள முடியும்.

பொதுவாக இரு பரிமாண முறையில் விசை செயல்படும் போது மோர் வட்டத்தின் மூலம் அதன் பெரும மற்றும் சிறும மதிப்பிலான தகைவின் அளவினை எண்ணுரு அளவில் பெற முடியும். எடுத்துக்காட்டாக கிடைமட்டத் திசையிலும் செங்குத்துத் திசையிலும் விசை செயல்படும்போது, படத்தில் காட்டியுள்ளவாறு அதன் தகைவின் பெரும மதிப்பினை \sigma_\mathrm{1} மூலமாகவும், தகைவின் சிறும மதிப்பினை \sigma_\mathrm{2} மூலமாகவும் அறிய முடியும். மேலும் இதன் குறுக்கத் தகைவின் பெரும மதிப்பு \tau_\mathrm{max}, முதன்மை தகைவு போன்றவற்றை இந்த *மோர் வட்டம்* மூலம் பெறலாம். வடிவமைப்பு பொறியாளர் ஒரு புதிய அல்லது ஏற்கனவே இருக்கும் வடிவமைப்பை மாற்ற இயலும் போது இந்த மோர் வட்டம் பெரிதளவில் பயன்படும். மேலும் பொருட்களின் பகுப்பாய்வியலில் பல்வேறு வகையான விசைகளை பற்றி எளிதாக தெரிந்து கொள்வதற்கு இந்த மோர் வட்ட வரைபடம் இன்றியமையாதது.

## வரையும் முறை
370px|thumbnail|வலது|மோர் வட்டம் வரையும் செயல்முறை
:#கொடுக்கப்பட்ட விசைகளுக்கு ஏற்றவாறு அதன் *[[விசையியல்]]* படம் வரையப்பட வேண்டும்.
:#படத்தில் காட்டியுள்ளவாறு விசையானது இரு பரிமாண முறையில் செயல்படுகிறது எனக் கொள்வோம். அதாவது *கிடைமட்டத் திசையில்* ஒரு விசையும் *செங்குத்துத் திசையில்* மற்றொரு விசையும் செயல்படுகிறது. மேலும் ஒரு குறுக்க விசை அதன் வளைபரப்பின் மீது செயல்படுகிறது.
:#*கிடைமட்ட அச்சு* மற்றும் செங்குத்து அச்சினை வரைய வேண்டும். இங்கு விசையானது இழுவிசையாக (Tensile Force) இருந்தால் அதனை கிடைமட்ட அச்சின் வலப்பக்கத்தில் குறிப்பிட வேண்டும். விசையானது அமுக்கு விசையாக இருந்தால் அதனை செங்குத்து அச்சிற்கு இடப்பக்கத்தில் குறிப்பிட வேண்டும். இது பொதுவாக நேர் மற்றும் எதிர் குறிகளை பெற்றிருக்கும்.
:#\sigma_x மற்றும் \sigma_y இன் மதிப்புகளை கிடைமட்ட அச்சில் குறிக்கவும். அதன்பின் அவ்விரண்டு மதிப்புகளுக்கிடையே நடுவில் புள்ளியைக் குறிக்கவும்.
:#அப்புள்ளியை மையமாகவும், \tau_{max} ஆரமாகவும் வைத்து வட்டம் வரைய வேண்டும். அவ்வட்டமானது \sigma_x மற்றும் \sigma_y தகைவுகளுக்கு நடுவில் அமையும் வண்ணம் இருக்கும். 
:#வட்டமானது கிடைமட்ட அச்சுடன் ஏற்படுத்தும் மீப்பெரும் தொலைவு *பெரும முதண்மை தகைவு* \sigma_1 எனவும், மிகக்குறைந்த தொலைவு *சிறும முதண்மை தகைவு*  \sigma_1 எனவும் அழைக்கப்படுகிறது. 
:#கிடைமட்ட அச்சிற்கும் கோணம் ஏற்படுத்தும் வகையில் அமைந்துள்ள வட்டத்தின் புள்ளிக்கும் இடைப்பட்ட தொலைவு *இயல் தகைவு* \sigma_nஆகும்

இந்த செயல்பாடுகள் மூலம் பொருட்களின் மீது செயல்படும் பல்வேறு வகையான விசைகளால் ஏற்படும் தகைவினை அறிய இயலும்

## மேற்கோள்கள்

பகுப்பு:பொருட்களின் வலிமை
மணற்குன்று அரங்கம்

**மணற்குன்று அரங்கம்** அல்லது **டுனாசு அரங்கம்** ("Arena das Dunas") பிரேசிலின் நத்தால் நகரில் காற்பந்தாட்டங்களுக்கெனவே  போப்புலசு நிறுவனத்தின்  முன்னணி விளையாட்டிட வடிவமைப்பாளர் கிறித்தோபர் லீ வடிவமைத்துள்ள விளையாட்டரங்கமாகும். சனவரி 2011 முதல் கட்டப்பட்டு வரும் இந்த விளையாட்டரங்கு  2014 உலகக்கோப்பை காற்பந்து ஆட்டங்களை ஏற்று நடத்தவிருக்கிறது. ஏற்கனவே இருந்த மக்காடோவ் விளையாட்டரங்கை இடித்து புதியதாக இது கட்டப்பட்டு வருகிறது.

புதிய அரங்கத்தில்  45,000 பேர் அமரக்கூடும். இந்த வளாகத்திலேயே அங்காடி மையம், வணிக கட்டிடங்கள், பன்னாட்டு தரம் பேணும் விடுதிகள், செயற்கை ஏரி ஆகியன அமைக்கப்படுகின்றன.
## 2014 உலகக்கோப்பை காற்பந்து

## மேற்கோள்கள்

பகுப்பு:பிரேசிலின் விளையாட்டரங்குகள்
நான்-ஸ்டாப்

**நான்-ஸ்டாப்** 2014ம் ஆண்டு வெளியான பிரான்ஸ் மற்றும் ஐக்கிய அமெரிக்க அதிரடி திரைப்படமாகும். ஜாமே காலெட்-செர்ரா இயக்கத்தில் லியம் நீசோன், ஜூலியானா மூரே, நேட் பார்க்கர், மைக்கேல் டாக்கேரி, லினஸ் ரோச்சே, சிட்டி McNairy மற்றும் கோரே ஸ்டோல் நடித்திருக்கின்றார்கள்.

## நடிகர்கள்
* லியம் நீசோன்
* ஜூலியானா மூரே
* நேட் பார்க்கர்
* மைக்கேல் டாக்கேரி
* லினஸ் ரோச்சே
* சிட்டி McNairy
* கோரே ஸ்டோல்
* ஷியா விக்ஹாம்

## படப்பிடிப்பு
நவம்பர் 1 2012ம் ஆண்டு நியூ யார்க் ஸ்டோடிவில்  Maspeth, Queens, நியூ யார்க் சிட்டி போன்ற இடங்களில் மற்றும் டிசம்பர் 7ம் திகதி Long Island MacArthur Airportல் படபிடிப்பு நடந்தது.

## குறிப்புகள்
# http://www.bellanaija.com/2014/01/28/lupita-nyongo-stars-alongside-liam-neeson-julianne-moore-in-non-stop-watch-the-trailer/
# http://www.onlocationvacations.com/2012/12/10/non-stop-starring-liam-neeson-filming-in-nyc/?utm_source=feedburner&utm_medium=email&utm_campaign=Feed%3A+olv+%28On+Location+Vacations%29 
# http://www.fios1news.com/longisland/node/24928#.UiQ1qzbmWIp

## வெளி இணைப்புகள்
* 
* 

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரெஞ்சுத் திரைப்படங்கள்
பைக்சாடா அரங்கம்

**பைக்சாடா அரங்கம்** (*Arena da Baixada*, , *அரீனா பைக்‌ஷாடா*) என்று பரவலாக அறியப்படும் (**ஜோக்கிம் அமெரிக்கொ குயிமாரெசு விளையாட்டரங்கம்** (*Estádio Joaquim Américo Guimarães*) பிரேசிலின் பரானா மாநிலத்தின்  தலைநகரான குரிடிபே நகரின் புறநகர்பகுதியான *அக்குவா வெர்டெ* பகுதியில் அமைந்துள்ள  காற்பந்தாட்ட அரங்கமாகும். 1914ஆம் ஆண்டில் திறக்கப்பட்ட இந்த விளையாட்டரங்கம் அத்லெடிக்கொ பராயனாயன்சு கழகத்திற்கு உரிமையானது; இதன்  பராமரிப்பையும் இயக்கத்தையும் அக்கழகமே  கவனிக்கிறது.  2014 உலகக்கோப்பை காற்பந்து ஆட்டங்கள் நடைபெறும் இடங்களில் இதுவும் ஒன்றாக தெரிந்தெடுக்கப்பட்டுள்ளது.
## மேற்சான்றுகள்


பகுப்பு:பிரேசிலின் விளையாட்டரங்குகள்
தாவீதின் கோபுரம்

**தாவீதின் கோபுரம்** (*Tower of David*, (, *Migdal David*, , *Burj Daud*) என்பது யோப்பா வாயிக்கு அருகில் எருசலேமின் பழைய நகர் நுழைவில் அமைந்துள்ள புராதான நகரப் பாதுகாப்பு அரண் ஆகும்.

பழைய நகர் பாதுகாப்பிலுள்ள தந்திரோபாய பலவீனப் பகுதிகளை பலப்படுத்த கட்டப்பட்ட இந் நகரப் பாதுகாப்பு அரண் தற்போது கி.மு. 2ம் நூற்றாண்டில் கட்டப்பட்ட அத்திவாரத்தின் மேல் அமைந்துள்ளது. இக் கோபுரம் எருசலேமை வெற்றி கொண்ட கிறித்தவர், இசுலாமியர், மம்லுக், துருக்கியர் ஆகியோரால் தொடர்ச்சியாக அழிக்கப்பட்டது. இது 2700 ஆண்டு பழமையான முக்கியத்துவம்மிக்க தொல்பொருள் கண்டுபிடிப்புக்களையும், இசையரங்கு போன்ற பல நிகழ்வுகளுக்கான இடமாகவும் திகழ்கிறது.

"தாவீதின் கோபுரம்" எனும் பெயரை பைசாந்திய கிறித்தவர்கள் இவ்விடம் தாவீன் அரண்மனை இருந்த இடமாகக் கருதி இட்டனர். விவிலியத்தின் இனிமைமிகு பாடல் நூலிலிருந்து "தாவீதின் கோபுரம்" எனும் பெயரை அவர்கள் பெற்றனர்.

## குறிப்புகள்

## வெளி இணைப்புகள்

* 360 degrees HD virtual tour of the Tower of David Museum 
* Tower of David Museum 
* A tourist's guide to the Tower of David Museum

பகுப்பு:எருசலேம்
காயத்ரி ஜெயராமன்

**காயத்ரி ஜெயராமன்** இந்தியத் திரைப்பட நடிகையாவார். ஒரு சோப்பு கம்பெனி நடத்திய மிஸ் சென்னை அழகிப் போட்டியில் வென்று அப்படியே வடிவழகுகில் நுழைந்து, மனதைத் திருடி விட்டாய் மூலம் தமிழ் சினிமாவுக்கு வந்தவர் காயத்ரி ஜெயராம்.இவர் தமிழ், கன்னடம், தெலுங்கு, மலையாளம் போன்ற மொழி திரைப்படங்களில் நடித்துள்ளார்.

## பிறப்பும் வளர்ப்பும்
**காயத்ரி ஜெயராம்** என்று அறியப்படும் இவர் குல்பர்கா அருகில் சஹாபாத்தில்  ஜெயராமன் -சித்ரா தம்பதியரின் மகளாய் 1984  செப்டம்பர் 27  இல் பிறந்தார். இவரது குடும்பம் 1988 இல் சென்னைக்குக் குடிபெயர்ந்தது. இவரது கல்வி ஆதர்ஷ் வித்யாலயாவிலும், பின்னர் மும்பையில் உள்ள சர்ச் பார்க்கிலும் தொடர்ந்தது. இவர் மருத்துவம் படிக்கவே முயன்றார். இவர் போர்டு பரீட்சையில் தேறி 94% மதிப்பெண் பெற்றும் இளஞ்கலைப் பட்டப்படிப்பு தான் படிக்க முடிந்தது. இந்நிலையில் படிப்பும், விளம்பர மாடலாகவும் இருந்து, சென்னை எஸ். ஆர். எம். கல்லூரியில் பிசியோ தெராபி படித்தார். நல்லி சில்க்ஸ், குமரன் சில்க்ஸ், போத்தீஸ் மற்றும் சென்னை சில்க்ஸ் போன்ற நிறுவனங்களுக்கு வடிவழகு செய்து கொண்டே 1997 அக்டோபர் மாதம் *மிஸ் தமிழ்நாடு* பட்டத்தையும், 1998 இல் *மிஸ் தென்னிந்தியா* பட்டத்தையும் வென்றார்.  *மிஸ் பெமினா இந்தியா* 2000 போட்டியில் 8000 விண்ணப்பத்தில் 26 பேர் தெரிவு செய்யப்பட்டனர். அதில் இவருக்கு நான்காவது இடம் கிடைத்தது.

## சினிமா வாழ்வும் , சொந்த வாழ்க்கையும்
2001 இல்  நீலா என்ற கன்னட படத்திலும் அசோகா என்ற இந்தி படத்தில் கரீனா கபூருடனும் *மனதை திருடி விட்டாய்* என்ற தமிழ் 
படத்திலும் நடித்தார். நீலா வெற்றிப் படமாக அமைந்தது. மனதை திருடிவிட்டாய் படத்தில் மஞ்சக் காட்டு மைனா என்ற பாட்டில் அவரது நடனம் வெகுவாக ரசிகர் வட்டத்தை சேர்த்தது. தமிழில் வாய்ப்புகள் குறைந்தபோது மலையாளத் திரைப்படங்களுக்குச் சென்றார். பின்னர் சன் டிவி உள்ளிட்ட சில தொலைக்காட்சிகளில் தொகுப்பாளராகவும் பணியாற்றினார். 2002 இல் வெளியான ஏப்ரல் மாதத்தில் என்ற திரைப்படத்தில் முக்கிய வேடத்தில் தோன்றினார். வசீகரா படத்திலும் தோன்றினார். பின்னர் சின்னத்திரையிலும் நடித்தார்.

பின்னர் அவர் ஸ்கூபா டைவிங் பயிற்சியாளராக மாறினார். சிங்கப்பூரில் உள்ள ஒரு ஹோட்டலில் ஸ்கூபா டைவிங் பயிற்சியாளராகச் சில காலம் பணியாற்றினார். பின்னர் அந்தமானில் உள்ள ஒரு ரிசார்ட்டில் ஸ்கூபா டைவிங் பயிற்சியாளராகப் பணியாற்ற ஆரம்பித்தார். அப்போதுதான் அந்த ரிசார்ட்டின் உரிமையாளர் சமீத்துக்கும், காயத்ரிக்கும் காதல் மூண்டது. இரண்டு வருடங்களாக இருவரும் தீவிரமாகக் காதலித்து வந்தனர். பின்னர்  இரு வீட்டார் சம்மதத்துடன் 2007 மே 13ம் தேதி காலை 7.30 மணிக்கு இருவருக்கும் அந்தமானில் உள்ள ஹேவ்லாக் தீவில் சமித்  சவ்ஹ்னி என்பாரை மணந்தார். அங்கு ஸ்கூபா டைவிங் பள்ளி ஒன்றை நிர்வகித்து வருகிறார்.

## திரைப்படங்கள்

## ஆதாரம்

## வெளி இணைப்பு
*

பகுப்பு:வாழும் மக்கள்
பகுப்பு:1984 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்திய நடிகைகள்
பகுப்பு:1974 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
சுவாதி (நடிகை)

**சுவாதி** இந்தியத் திரைப்பட நடிகையாவார். இவர் தமிழ், தெலுங்கு, கன்னடம் மற்றும் இந்தி திரைப்படங்களில் நடித்துள்ளார். வான்மதி மற்றும் தேவா போன்ற தமிழ்த் திரைப்படங்களில் நடித்துள்ளார்.

## திரை வாழ்க்கை
நடிகர் அஜித் குமாருடன் இணைந்து நடித்த *[[வான்மதி (திரைப்படம்)|வான்மதி]]* திரைப்பட வெற்றிக்குப் பிறகு இவர் தனது படிப்பைத் தொடர தனக்கு வந்த திரைப்பட வாய்ப்புகளை தவிர்த்துவிட்டு தனது சொந்த ஊரான ஐதராபாத்துக்கு திரும்பினார்.

சிறிய இடைவேளைக்குப் பிறகு நடிக்கத் திரும்பிய இவர் அமீரின் நடிப்பில் 2009-ம் ஆண்டு வெளியான  யோகி திரைப்படத்தில் நடித்தார்.

## வாழ்க்கைக் குறிப்பு
இவருக்கு துபாயைச் சார்ந்த ஒரு தொழிலதிபருடன் திருமணம் நிச்சயிக்கப்பட்டாலும் அந்த திருமணம் நடைபெறவில்லை. பின்னர் 2009-ம் ஆண்டில் ஐதராபாத்தைச் சார்ந்த ஒரு நிறுவனத்தின் மேலாளரை திருமணம் செய்துகொண்டதுடன் தனது திரையுலக வாழ்க்கையை முடித்துக் கொள்வதாக அறிவித்தார்.

## நடித்த திரைப்படங்கள்

### தமிழ்த் திரைப்படங்கள்

## சான்றுகள்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
அன்னபூர்ணா

**அன்னபூர்ணா** (*Annapurna*) தெலுங்கு திரைப்பட நடிகையாவார். இவர் நடிகர் மோகன் பாபுவுடன் முதல் படத்தில் நடித்தார். தமிழ் திரைப்படங்களான நாடோடிப் பாட்டுக்காரன், வரவு நல்ல உறவு ஆகியவற்றிலும் நடித்துள்ளார்.

## திரைப்படங்கள்
* *[[கிருஷ்ணம் வந்தே ஜகத்குரும்]]* - 2012

## மேற்கோள்கள்
* http://www.cinesouth.com/cgi-bin/filmography/namsearch.cgi?name=annapoorna 
* http://us.imdb.com/name/nm0030280/
* http://www.bharatwaves.com/movie_news/article-10466.html
* http://www.totaltollywood.com/profiles/profiles.php?category=1&id=mohanbabu

பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்கு மக்கள்
பகுப்பு:1948 பிறப்புகள்
சுவாதி

**சுவாதி** என்ற தலைப்பில் உள்ள கட்டுரைகள்:
* சுவாதி (பஞ்சாங்கம்)
* சுவாதி ரெட்டி
* சுவாதி நட்சத்திரம் (திரைப்படம்)
* சுவாதி திருநாள்
* சுவாதி (நடிகை)
கிறிஸ்துவின் திரு ஆத்துமமே (செபம்)

***கிறிஸ்துவின் திரு ஆத்துமமே*** எனத்துவங்கும் செபமானது  கத்தோலிக்க திருச்சபையின் மரபில் நடுக் காலம் முதல் பயன்படுத்தப்பட்டு வரும் செபமாகும். இச்செபமானது கத்தோலிக்கருக்கு நற்கருணையின் மீது இருக்கும் நம்பிக்கைகளையும், திருமுழுக்கு, மற்றும் திருப்பாடுகள் ஆகியவற்றில் இருக்கும் நம்பிக்கைகளையும் அடிப்படையாகக்கொண்டதாகும்.

ஜீன்-பாப்திஸ்டு லூலி (Jean-Baptiste Lully) இச்செபத்துக்கு இசைவடிவம் கொடுத்துள்ளார். புனித லொயோலா இஞ்ஞாசியார் தனது *[[லொயோலா இஞ்ஞாசியாரின் ஆன்ம பயிற்சிகள்|ஆன்ம பயிற்சிகள்]]* (Spiritual Exercises) நூலில் இச்செபத்தை குறிப்பிட்டுள்ளதால் இதன் ஆசிரியர் இவர் என பலர் தவறாக எண்ணுகின்றனர். இக்காரணத்தால் இச்செபமானது *இஞ்ஞாசியார் செபம்* எனவும் அழைக்கப்படுகின்றது. எனினும் அவருக்கு முந்தியே பல செபநூல்களில் இச்செபமானது இடம்பெற்றுள்ளது என்பது குறிக்கத்தக்கது.

இதன் ஆசிரியர் திருத்தந்தை இருபத்திரண்டாம் யோவான் என்பது சிலர் கருத்து. ஆயினும் இதற்கு எச்சான்றும் இல்லை.

## செபம்

## மேற்கோள்கள்


பகுப்பு:கிறித்தவ இறைவேண்டல்கள்